hu hbs_lat hu hu hu hu hu hu hu fr es es hu hu hu hu hu hu hu hu en hu hu hu hu hu hu hu hu it hu hu hu hu hu hu en fr hu hu fr fr hu fr fr hu it it hu hu hu hu hu en en hu en en hu en en hu en en hu en en hu en en hu en en hu hu hu hu en es hu en es hu en es hu en es hu en es hu zh zh hu de de hu hu de hu hu hu hu hu hu hu es fr en nb fr fr hu hu fr hu hu hu hu hu hu hu hu hu hu hu hu is hu hu hu hu hu hu hu hu hu it hu hu hu hu hu hu hu nl hu hu hu hu hu hu hu hu hu hu da hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ko hu en hu hu en hu hu it en en ca en hu en hu en es fr en hu sv da de es en ro hu de hu sv en en en hu hu fr hu en en hu fr hu de pt en en ro hu en hu nb it en en en en hu en nl fr fr hu hu hu hu ja hu fr de ro hu fr hu ja fr ro hu hu fr hu en en fr nl en hu hu es hu en ro ko hu fr it sv en sv eu en hu fr pt hu hu hu en hu fr de hu hu sv hu de pt en hu hu de hu sv de ru ru en hu en hu en fr ru hu it hu hu en en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu fi en pt sv pt hbs_lat fr de fr en fr es fr de fr ca fr zh fr fr de fr fr fr fr lb fr fr th nb fr als fa de fr fr fr de hu en en de be en en hu hu fr hu fi ca de sv ca fr ca ru pl de en it en nb fr eu fr es sv eo en de ta fr fr ca pt ja de vi oc en de fr fr es es nb nl fr de fr en lb en ca sv id fr it de fr eu en eu ur fr oc de hy fr ca fr en fr fr fr fr ro fr es fr en ca lb de ca zh it ca en fr es en fr fr ca fa es eu fr fr lb de ca fr fr ca de fr en nb fr nl de fr hy fr fr fr pt de fr en fr zh fr nl fr zh ca fr fr it en fr fr da fr hy fr fr fr en fr es en da fr zh fr ca de fr en en de en fr it en en en hu pl de oc en en fr ca ceb it zh hy ca ar fr pt pt fr lb de zh ja fr ca fr fr als hy da de fr es fr en de en en en hu de fr en gl fr en fr oc de es en fr fr de gl fr fr fr fr es fr fr es fr fr fr fr pt fr ja de fr fr fr lb hu en cs de hu hu hu hu hu en es hu es hu hu hu hu hu hu hu hu hu hu hu hu hu en hu hu hu hu hu hu en cs hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu
6-os villamos (Budapest) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. október 1.
Ugrás a navigációhoz Ugrás a kereséshez
Siemens Combino a Blaha Lujza térnél
A Wikimédia Commons tartalmaz 6-os jelzésű villamosvonal témájú médiaállományokat.
28-as, 28A, 37-es, 37A, 62-es
Margit híd, budai hídfő H
Széll Kálmán tér M vá.
A budapesti 6-os jelzésű villamos a Móricz Zsigmond körtér és a Széll Kálmán tér között közlekedik a Nagykörúton keresztül, éjjel-nappal. A járat hossza 8,3 km,[1] amit a Budapesti Közlekedési Zrt. üzemeltet. Útvonala nagy részben megegyezik a 4-es villamoséval, ezért a köznyelvben szokás együtt 4–6-os ("négyes-hatos") néven említeni őket. A két járat egymással összehangolt menetrend szerint közlekedik. A világ legforgalmasabb villamosvonal-párosa: 2014-ben munkanapokon csúcsidőben a két vonalon átlagosan 220 ezren utaztak.[2]
6 A 6-os villamos a művészetekben
Ez a szócikk vagy szakasz kronológiát használ folyószöveg helyett.
„A cikkek formája a természetes, folyamatos próza.” (Lásd Stilisztikai útmutató.)
Kérjük, segíts átírni a szócikket folyószöveggé!
A második világháború miatt többször is módosítani kellett a 6-os útvonalát: 1944-ben a Horthy Miklós hídon megnövekedett MÁV-forgalom miatt a 6-ost a Blaha Lujza tértől a Népszínház utcán át először az Orczy térig, majd később a Keleti pályaudvarhoz terelve közlekedtették. A kieső szakasz egy részén, a Tompa utcáig 6A jelzéssel ingajárat közlekedett. A Margit híd november 4-i felrobbantását követően északi végpontja a Nyugatihoz került vissza. Három nappal később a Rudolf (Jászai Mari) térig elindult a 6B ingajárat is. 1944 végére a két ingajáratot a Tompa utca – Rudolf tér útvonalon közlekedő 6-os váltotta fel, végül decemberben ez is megszűnt.
1945. április 30-án indították újra a Nyugati pályaudvar és a Boráros tér között, az első napokban csak 5:40–7:36, illetve 14:52 és 19 óra között.[3] Május végén már a Boráros tér és a Rudolf tér között járt. 1946. november 12-én meghosszabbodott, a Személynök utcán át a Kossuth Lajos térig járt. A Margit híd újbóli felavatásával 1948. augusztus 1-jén végállomását visszahelyezték a Széll Kálmán térre. A BSzKRt felszámolásával a Fővárosi Villamosvasút (FVV) vette át a vonal üzemeltetését. A Petőfi hídon keresztül 1952. december 21-én érte el Dél-Budát, először csak a budai hídfőig, majd 1959. április 30-ától a körtérig vezetve. 1952-ben félreállóhelynek hurok épült a Goldmann György téren a Nyúl-dombon, ami 2000-ig volt aktív. Ekkoriban betétjáratot is kapott 1952-es útvonalára, de három évvel később megszüntették. 1968 első napján újabb szolgáltatóváltás történt, a Budapesti Közlekedési Vállalathoz került.
1978. március 20. és szeptember 30. között a Margit hidat és a Margit körutat átépítették, ezért ekkor a Szent István körúton volt a villamosok végállomása. A Moszkva térig (Széll Kálmán tér) pótlóbusz szállította az utasokat. 1978. április 28. és május 12. között történt meg az UV villamosok cseréje: ismét Ganz csuklósok váltották fel a régi villamosokat, ettől kezdve azonban már két összecsatolt kocsi alkotott egy szerelvényt, amelyeket a tréfás szakzsargon „Góliát”-nak nevezett.[4] 1979. május 3. és 1980. június 13. között épült át a Boráros tér, a Petőfi híd és szélesedett ki az Irinyi József utca – Schönherz Zoltán utca (Október huszonharmadika utca) tengely. Ezalatt a nagykörúti villamosok ideiglenesen a Mester utcánál végállomásoztak.
2006. május 20-án megszűnt a közlekedés a Móricz Zsigmond körtér hurokvágányán. A Karinthy Frigyes út torkolatában kétvágányos fejvégállomást alakítottak ki. (Amit a villamosbarátok tréfából hamar "kígyóveremnek" neveztek el.) 2006. július 1-jén forgalomba állt a vonalon az első két Siemens Combino Supra típusú villamos, a 2001-es és a 2002-es pályaszámú. A forgalomba állásuk előtt felújították a villamos vonalát, a kanyarokat kiegyenesítették, a megállók peronszintjét az új villamos járószintjéhez igazították, a peronon megjelölték az ajtók helyét, azonban a felújítás nem sikerült tökéletesen: felsővezeték-szakadásokról és áramszedőtörésekről számoltak be a hírek. A Combinók többször is meghibásodtak: jellemzően az ajtók visszanyitó-automatikája romlott el.[5] 2006. július 16-án kidőlt egy felsővezeték-tartó oszlop a Margit hídon, mert az alapja nem bírta a háromszor nehezebb új felsővezeték súlyát.[6] 2007. május 8-án befejeződött a típuscsere a villamos vonalán.[7] 2009. augusztus 1. és 19. között felújították a nagykörúti villamospályát a Blaha Lujza tér és a Margit híd közötti szakaszon, ekkor a villamosok csak az Újbuda-központ és a Blaha Lujza tér között közlekedtek.[8] Az északi szakaszon a villamosokat Ikarus 280-as autóbuszok helyettesítették.[9] 2010. július 24-étől augusztus 19-éig a Blaha Lujza tér és a dél-budai végállomások között végeztek pályafelújítást. A felújítás alatt az Üllői úti megállóhelynél egy vágánykapcsolatot építettek be, így a későbbiekben egy esetleges üzemzavar miatti autóbuszos pótlásra rövidebb szakaszon van szükség.[10]
2011. május 1-jétől a 6-os villamos éjjel-nappal közlekedik (éjszaka 10-15 percenként követik egymást a villamosok), így a 906-os jelzésű éjszakai busz megszűnt.[11][12]
2012 elején a Nagykörúton a közlekedési jelzőlámpák működésének ciklusidejét a villamosok menetrendjéhez igazították, oly módon, hogy azoknak ne kelljen a szabad jelzésre várni, ez által a csökkent menetidő miatt a járatkapacitás kismértékben nőtt. A programot uniós támogatásból fedezték.[13] 2017 áprilisában ezt a rendet megszüntették, de májusra visszaállították.[14][15]
1960-tól kezdve Ganz UV típusú motorkocsikból alkotott szerelvények közlekedtek a vonalon. Eleinte két motorkocsival, később egy közbeiktatott pótkocsival. 1970. január 2-ától Ganz csuklós villamosok közlekedtek vonalakon. A férőhelyük kevésnek bizonyult, ezért 1971 januárjában kivonták a járműveket a forgalomból, ismét két UV motorkocsival és egy pótkocsival közlekedtek. 1978. április 28. és május 12. között történt meg az UV villamosok cseréje: ismét Ganz csuklósok váltották fel a régi villamosokat. Ettől kezdve azonban már két összecsatolt kocsi alkotott egy szerelvényt, amelyeket a tréfás szakzsargon "Góliát"-nak nevez.[4] 2007-ig 17+17 Ganz csuklós villamos járt a vonalon.[16] 2006. július 1-jén állt forgalomba az első két Siemens Combino Supra típusú villamos, a 2001-es és a 2002-es pályaszámú. A típuscsere 2007. május 8-án befejeződött a villamos vonalán.[7][17] Korábban (2007 előtt) 17+17 Ganz csuklós villamos járt a vonalon,[18] jelenleg 18 Combino van kiosztva a vonalra. A villamosokat a Hungária kocsiszínben tárolják.[19]
Széll Kálmán tér felé
Móricz Zsigmond körtér M vá. – Karinthy Frigyes út – Irinyi József utca – Petőfi híd – Boráros tér – Ferenc körút – József körút – Erzsébet körút – Teréz körút – Nyugati tér – Szent István körút – Jászai Mari tér – Margit híd – Margit körút – Széna tér – Széll Kálmán tér M vá.
Móricz Zsigmond körtér felé
Széll Kálmán tér M vá. – Széna tér – Margit körút – Margit híd – Jászai Mari tér – Szent István körút – Nyugati tér – Teréz körút – Erzsébet körút – József körút – Ferenc körút – Boráros tér – Petőfi híd – Irinyi József utca – Karinthy Frigyes út – Móricz Zsigmond körtér M vá.
Az átszállási kapcsolatok között a Széll Kálmán tér és a Petőfi híd, budai hídfő között azonos útvonalon közlekedő 4-es villamos csak az elágazásnál van feltüntetve.
6 (Széll Kálmán tér M ◄► Móricz Zsigmond körtér M)
Széll Kálmán tér M
17, 56, 56A, 59, 59A, 59B, 61
5, 16, 16A, 21, 21A, 22, 22A, 39, 91, 102, 116, 128, 129, 139, 140, 140A, 149, 155, 156, 221, 222
781, 782, 783, 784, 785, 786, 787, 789, 791, 793, 794, 795
916, 922, 922B, 956, 960, 990
Metróállomás, Autóbusz-állomás, Városmajor, Budai Várnegyed, Nemzeti Média- és Hírközlési Hatóság
Nemzetgazdasági Minisztérium, Mammut bevásárlóközpont, Millenáris kulturális központ
Központi Statisztikai Hivatal, II. kerületi Polgármesteri Hivatal
Margit híd, budai hídfő H
9, 26, 91, 109, 191, 226, 291
923, 931, 934, 960
HÉV-állomás, Margit híd, Szent Lukács gyógyfürdő, Országos Reumatológiai és Fizioterápiás Intézet,
Budai Irgalmasrendi Kórház, Molnár János-barlang, Gül Baba türbéje, Bem mozi
Margitsziget / Margit híd
9, 15, 26, 91, 115, 191, 226, 291
Margit híd, Miniszterelnöki Hivatal "Fehér ház", KINO mozi, Vígszínház
9, 26, 91, 191, 226, 291
914, 914A, 923, 931, 934, 950, 950A
S20   S21   S50   G50   Z50   S70   G70   Z70   S71   G71   S72   G72   Z72  IC, EC, sebesvonat
Nyugati pályaudvar, Metróállomás, Westend bevásárlóközpont, Skála Metró áruház, Játékszín
923, 934 (hétvége hajnalban), 979, 979A (hétvége hajnalban)
Metróállomás, Budapesti Operettszínház, Radnóti Miklós Színház, Thália Színház, Moulin Rouge, Mikroszkóp Színpad,
Tivoli Színház, Kolibri Bábszínház, (Nagymező utcai színházi negyed), Ernst Múzeum, Művész mozi, Terror Háza,
Budapest Bábszínház, Liszt Ferenc Zeneművészeti Egyetem, Royal Szálloda
Király utca / Erzsébet körút
Wesselényi utca / Erzsébet körút
Madách Színház, Wesselényi Utcai Bölcsőde, Óvoda, Általános Iskola és Gimnázium,
II. Rákóczi Ferenc Közgazdasági Szakgimnázium, Madách Imre Gimnázium
Blaha Lujza tér M
28, 28A, 37, 37A, 62
5, 7, 7E, 8E, 99, 108E, 110, 110E, 112, 133E, 217E
907, 907A, 908, 923, 931, 931A, 956, 973, 973A, 990
Metróállomás, Nemzeti Fogyasztóvédelmi Hatóság, Óbudai Egyetem-BGK, Corvin Áruház, New York-palota,
Uránia Nemzeti Filmszínház, Szent Rókus Kórház, EMKE szálloda, Nemzeti szálloda
Metróállomás, Rákóczi téri vásárcsarnok, Jelky András Iparművészeti Szakgimnázium
914, 914A, 923, 934 (hétvége hajnalban), 950, 950A, 979, 979A
Metróállomás, Corvin Budapest Filmpalota, Corvin Plaza, Corvin sétány, Iparművészeti Múzeum, Zászlómúzeum,
Trafó – Kortárs Művészetek Háza, Holokauszt Emlékközpont
Mester utca / Ferenc körút
923, 934 (hétvége hajnalban), 979, 979A
IX. kerületi Polgármesteri Hivatal
15, 23, 23E, 54, 55, 115, 212, 212A, 223M, 254M
918, 923, 934 (hétvége hajnalban), 979, 979A
Petőfi híd, Autóbusz-állomás, HÉV-állomás, Mercure Budapest Duna Hotel, McDonald's étterem
Petőfi híd, budai hídfő
153, 154B, 212, 212A
1172, 1173, 1174, 1175, 1176, 1177, 1183, 1184, 1185, 1188, 1189, 1190, 1193, 1194, 1201, 1205, 1212, 1215, 1216, 1229, 1251, 1253, 1254, 1257, 1268
Petőfi híd, Műegyetem, ELTE Társadalomtudományi Kar (TÁTK), Természettudományi Kar (TTK) és Informatikai Kar (IK)
Budafoki út / Karinthy Frigyes út
BME Két Tanítási Nyelvű Gimnázium, Újbudai Széchenyi István Gimnázium
Móricz Zsigmond körtér M
17, 19, 41, 47, 48, 49, 56, 56A, 61
7, 27, 33, 58, 114, 213, 214, 240
907, 918, 940, 941, 960, 972, 972B, 973, 973A
Metróállomás, Szent Margit Gimnázium, József Attila Gimnázium, BGSZC Öveges József Technikum és Szakképző Iskola, Feneketlen-tó
A Széll Kálmán téren 1957-ben
A József körúton 1965-ben
Ganz CSMG-k a Nyugati pályaudvar előtt
A budapesti Széll Kálmán téren 2016-ban
A 6-os villamos a művészetekben[szerkesztés]
Lajtai Lajos és Békeffi István A régi nyár című 1928-ban bemutatott operettjének Hétre ma várom a Nemzetinél című dalában szerepel a villamos:
Hétre ma várom a Nemzetinél,
ott ahol a hatos megáll.
A Nemzeti a dalban a Népszínházat jelenti, mely a Blaha Lujza téren állt és 1908-tól a Nemzeti Színház társulata használta, a dal tehát a mai Blaha Lujza téri megállóra utal.
↑ Villamosok.hu: Villamos viszonylatok
↑ Közérdekű adat igénylés a Budapesti Közlekedési Központ Zrt. felé - Átlátszó.hu, 2014.10.15.
↑ Magyar Nemzet, 1. évfolyam, 1. szám: Hétfőn reggel meg­indult a 6-os villamos. Magyar Nemzet (az Arcanumon), 1945. május 1. (Hozzáférés: 2021. augusztus 28.)
↑ a b Elektika klub: Teniszpályán villamosvégállomás
↑ VEKE: 120 éve járnak villamosok Budapesten
↑ Villamosok.hu: Változások Budapest villamoshálózatán Archiválva 2010. március 30-i dátummal a Wayback Machine-ben
↑ a b Villamosok.hu: Villamosközlekedési változások
↑ „Nem fér el a Volvo a nagykörúti síneken”, Index, 2009. július 13. (Hozzáférés ideje: 2010. augusztus 2.)
↑ „Ikarus buszokkal pótolják a Combinókat”, Index, 2009. július 14. (Hozzáférés ideje: 2010. augusztus 2.)
↑ „Villamospálya-felújítás a Nagykörúton”, bkv.hu, 2010. július 21. (Hozzáférés ideje: 2010. augusztus 2.)
↑ BKV Zrt.: A budapesti közösségi közlekedés paraméterkönyve, 2011. május 1-jétől (PDF) pp. 10, 2011. március. [2011. április 9-i dátummal az eredetiből archiválva].
↑ „Éjszaka sem áll meg a nagykörúti Combino”, Index, 2011. február 18. (Hozzáférés ideje: 2011. február 19.)
↑ Sikeresen működik az új villamosbarát lámpaprogram a Nagykörúton. Budapesti Közlekedési Központ, 2012. február 2. (Hozzáférés: 2019. május 24.)
↑ Tenczer Gábor: Vége a villamosbarát Nagykörútnak. index.hu, 2017. április 27. (Hozzáférés: 2019. május 24.)
↑ Visszaállt a villamosbarát lámpaprogram a Nagykörúton. magyarnemzet.hu, 2017. május 2. (Hozzáférés: 2019. május 24.)
↑ Villamosok.hu: Hungária villamos kocsiszín járműállománya (2006) Archiválva 2008. június 6-i dátummal a Wayback Machine-ben
↑ Forgalomba állt az új 4-6-os villamos - Index.hu, 2006.07.01.
↑ Villamosok.hu: Hungária villamos kocsiszín jármállománya (2006) Archiválva 2008. június 6-i dátummal a Wayback Machine-ben
↑ Villamosok.hu: Hungária villamos kocsiszín
Gramofon Online / Hétre ma várom a Nemzetinél. gramofon.nava.hu, 2012 [last update]. [2011. január 16-i dátummal az eredetiből archiválva]. (Hozzáférés: 2012. december 9.)
bkk.hu: A 6-os villamos menetrendje
bkk.hu: Műholdas járatkövető-rendszer (BudapestGO)
online.winmenetrend.hu: Forgalmi számok a Winmenetrend adatbázisában
Legát Tibor – Nagy Zsolt Levente – Zsigmond Gábor: Számos villamos. Budapest: Jószöveg Műhely Kiadó. 2010.  42–51. o. ISBN 9786155009150
A lap eredeti címe: „https://hu.wikipedia.org/w/index.php?title=6-os_villamos_(Budapest)&oldid=25326857”
Budapest II. kerületének közlekedése
Budapest VI. kerületének közlekedése
Budapest VII. kerületének közlekedése
Budapest VIII. kerületének közlekedése
Budapest IX. kerületének közlekedése
Budapest XI. kerületének közlekedése
Folyó szöveg helyett kronológiát használó cikkek
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. október 1., 13:36
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.